stanford-oval/wikipedia huggingface dataset:
คอมมานเดียร์

| --- | --- |

ผู้ผลิต: ไทยยูเนียนกราฟิกส์, คิดช์ แอนด์ คิดช์
จำนวนผู้เล่น: 2
อายุของผู้เล่น: 8 ขึ้นไป[ต้องการอ้างอิง]
ระยะเวลาเล่น: 15-30 นาที[ต้องการอ้างอิง]
เว็บไซต์: www.commandeertcg.com
คอมมานเดียร์ (อังกฤษ: Commandeer) เป็นการ์ดเกมประเภทเทรดดิ้งการ์ดเกมสัญชาติไทย ผลิตโดยบริษัท ไทยยูเนียนกราฟิกส์ จำกัด จัดจำหน่ายโดยบริษัท คิดช์ แอนด์ คิดช์ จำกัด เปิดตัวครั้งแรกเมื่อวันที่ 30 เมษายน พ.ศ. 2558 โดยเป็นเกมการ์ดสำหรับเล่น 2 คนซึ่งจำลองการรบของหน่วยทหารของประเทศสมมติต่าง ๆ ในปัจจุบันมีด้วยกันทั้งหมด 4 ประเทศ
ประเทศสมมติ

มีทั้งหมด 4 ประเทศ ได้แก่
อวาลอน (อังกฤษ: Avalon) สโลแกน แข็งแกร่งและเป็นปึกแผ่น ต่อสู้เพื่อปกป้องในสิ่งที่ตนศรัทธา เป็นทวีปที่มีความเชื่อมั่นในศาสนาเป็นอย่างมาก โดยการ์ดในสังกัดนี้จะมีลักษณะเด่นเป็นอัศวิน นักรบเกราะยุคกลางทางตะวันตก และนักบุญ
เลมิวเรีย (อังกฤษ: Lemuria) สโลแกน จ้าวแห่งเวทมนตร์และพลังเหนือธรรมชาติ เป็นทวีปที่ประชากรมีความสามารถในการใช้เวทมนตร์เป็นพิเศษ โดยการ์ดในสังกัดนี้จะมีลักษณะเด่นเป็นแม่มด และนักเวทย์
แชงกรีลา (อังกฤษ: Shangri-la) สโลแกน ต่อสู้ด้วยความรวดเร็วและเด็ดขาด ด้วยวิถีแห่งดาบและจิตวิญญาน เป็นทวีปที่มีความหลากหลายทางเผ่าพันธุ์ รวมถึงสภาพของภูมิประเทศ โดยการ์ดในสังกัดนี้จะมีลักษณะเด่นเป็นซามูไร นินจา รวมถึงสัตว์อสูรต่าง ๆ
ไฮเซนแบร์ก (เยอรมัน: Heisenberg) สโลแกน บทขยี้ศัตรูด้วยเทคโนโลยีที่เหนือกว่าทุกคนบนโลก เป็นทวีปที่โดดเด่นในเรื่องการพัฒนาเทคโนโลยีต่าง ๆ โดยการ์ดในสังกัดนี้จะมีลักษณะเด่นเป็นทหาร นักรบแขนกล มนุษย์ดัดแปลง และหุ่นยนต์
ประเภทของการ์ด > ยูนิตการ์ด

เป็นการ์ดหน่วยทหารของประเทศสมมตินั้น ๆ โดยมีลักษณะเด่นคือที่มุมบนขวาจะมีตัวเลขแสดงค่าพลังโจมตีและค่าพลังชีวิตของยูนิตนั้น ๆ รวมถึงด้านริมของการ์ดจะมีลูกศรสีเทาอย่างน้อย 1 ด้าน
ประเภทของการ์ด > อีเวนต์การ์ด

เป็นการ์ดกลยุทธ์ หรือยุทธโนปกรณ์ เพื่อสร้างสถานการณ์ต่าง ๆ ภายในเกม โดยมีลักษณะเด่นคือที่มุมบนขวาจะมีสัญลักษณ์โล่พร้อมทั้งข้อความภาษาอังกฤษ "planning" หรือ "Defensive"
สนามที่ใช้ในเกม

ในเกมนี้จำเป็นต้องใช้สนามสำหรับวางการ์ดในการเล่น โดยแบ่งออกเป็น 2 ส่วน ดังนี้
สนามที่ใช้ในเกม > ส่วนของผู้เล่น

เป็นส่วนที่ใช้สำหรับการจัดการต่าง ๆ ของตัวผู้เล่น ซึ่งมีส่วนต่าง ๆ ดังนี้
Commander Zone เป็นพื้นที่ใช้สำหรับวางการ์ดยูนิตประเภท Legendary
Remove Zone เป็นพื้นที่ใช้สำหรับวางการ์ดที่ถูกเอาออกจากเกม โดยวางหงายหน้าการ์ด
Deck เป็นพื้นที่ใช้วางสำรับการ์ดของผู้เล่น
Retired Zone เป็นพื้นที่วางการ์ดใช้แล้ว หรือการ์ดที่ถูกทิ้งจากบนมือของผู้เล่น
Energy Zone เป็นพื้นที่วางการ์ดเพื่อให้เป็น Energy โดยวางคว่ำหน้าการ์ด
Defeated Zone เป็นพื้นที่วางการ์ดยูนิต ของเราที่ถูกคู่ต่อสู้ทำลาย โดยวางหงายหน้าการ์ด
สนามที่ใช้ในเกม > ส่วนสนามรบ

เป็นส่วนหลักภายในเกมสำหรับวางการ์ดขนาด 36 ช่อง โดยจัดเรียงในลักษณะ 6 x 6 ซึ่งมีบริเวณต่างๆ ดังนี้
เขตสำหรับวางยูนิตตัวแรกของเกม เป็นบริเวณกึ่งกลาง 4 ช่อง โดยจัดเรียงในลักษณะ 2 x 2 ในเขตดังกล่าวจะมีตัวอักษรภาษาอังกฤษสีแดง Start Position อยู่ในแต่ละช่อง
เขตลดพลังชีวิตของยูนิต เป็นบริเวณริมสุดของส่วนที่ใช้ร่วมกันรวม 20 ช่อง โดยแต่ละช่องจะมีตัวอักษรระบุจำนวนพลังชีวิตที่ลดลงหากมียูนิตเข้าไปในบริเวณดังกล่าว แบ่งออกเป็น 2 เขตย่อย คือ
เขตลดพลังชีวิต 3000 จะมีตัวอักษรภาษาอังกฤษสีขาว Health -3000 อยู๋ในแต่ละช่อง โดยทั่วไปจะอยู่ริมของแต่ละด้าน ยกเว้นบริเวณมุม
เขตลดพลังชีวิต 6000 จะมีตัวอักษรภาษาอังกฤษแดง Health -6000 อยู่ในแต่ละช่อง โดยทั่วไปจะอยู่บริเวณมุมทั้งสี่ของส่วน
เขตพื้นที่ปกติ เป็นบริเวณที่ช่องต่าง ๆ เป็นสีดำโปร่งแสง
กติกาโดยสังเขป > ช่วงการเล่น

ในตาเล่นของผู้เล่น ผู้เล่นจะได้รับแต้มจำนวน 3 Command Point และจะดำเนินเข้าสู่ช่วงต่าง ๆ ตามลำดับดังนี้
ช่วงวางแผน (Planning Phase)  เป็นช่วงที่ผู้เล่นสามารถใช้แต้มที่ได้ร่วมกับ Energy ที่มีเพื่อลงการ์ดยูนิตในสนาม, เล่นอีเวนต์การ์ดที่มีสัญลักษณ์ Planning, จั่วการ์ดจากสำรับตนเอง 2 ใบแล้วเลือกทิ้ง 1 ใบลงในEnergy Zone และ/หรือ เคลื่อนที่Unit Card
ช่วงป้องกัน (Defending Phase) เป็นช่วงที่อนุญาตให้ผู้เล่นอีกฝ่ายสามารถใช้ Energy ที่มีเพื่อเล่นการ์ดอีเวนต์ที่มีสัญลักษณ์ Defensive ซึ่งผู้เล่นอีกฝ่ายมีสิทธิ์บอกผ่านได้
ช่วงการรบ (Combat Phase) เป็นช่วงที่ผู้เล่นสามารถเลือกโจมตีการ์ดยูนิตของฝ่ายตรงข้ามได้ โดยยูนิตที่แพ้จากการรบจะถูกนำไปไว้ใน Defeat Zone ของเจ้าของการ์ดในสภาพหงายหน้า
ช่วงจบตาเล่น (End Phase) เป็นช่วงที่นำแต้ม Command Point ที่เหลืออยู่ออกทั้งหมด และตรวจสอบการ์ดที่เหลืออยู่บนมือไม่ให้เกิน 7 ใบ
กติกาโดยสังเขป > การตัดสินผล

ผู้เล่นจะเป็นฝ่ายแพ้ทันทีหากการ์ดที่อยู่ในสนามเข้าเงื่อนไขเงื่อนไขหนึ่งต่อไปนี้
มีการ์ดอยู่ใน Defeat Zone จำนวน 6 ใบ
ในช่วงจบเทิร์นของผู้เล่นแต่ละคนถ้าผู้เล่นเจ้าของเทิร์นไม่มียูนิทอยู่ในสนามต้องนำการ์ดใบบนสุดของกองการ์ดเข้าสู่ Defected zone ในสภาพคว่ำหน้า 1 ใบ
ชุดการ์ด

| ชื่อชุด | จำนวนการ์ดในชุด | วันวางจำหน่าย |
| --- | --- | --- |
| The 4 Continents | 108ใบ | 26 มิถุนายน พ.ศ. 2558 |
| Clash of The Guardians | 108ใบ | 17 ตุลาคม พ.ศ. 2558 |
| Visitors | 84ใบ | 2 กุมภาพันธ์ พ.ศ. 2558 |
ดูเพิ่ม

การ์ดเกม
แหล่งข้อมูล

เว็บไซต์อย่างเป็นทางการ เก็บถาวร 2015-10-08 ที่ เวย์แบ็กแมชชีน
เฟซบุ๊คแฟนเพจอย่างเป็นทางการ
1-เมทิลแนฟทาลีน

| --- | --- |


ชื่อ
Preferred IUPAC name 1-Methylnaphthalene
ชื่ออื่น α-methylnaphthalene
เลขทะเบียน
เลขทะเบียน CAS: 90-12-0 Y
3D model (JSmol): รูปภาพแบบโต้ตอบ
Beilstein Reference: 506793
ChEBI: CHEBI:50717 Y
ChEMBL: ChEMBL383808 Y
เคมสไปเดอร์: 6736 Y
ECHA InfoCard: 100.001.788 
EC Number: 201-966-8
KEGG: C14082 Y
ผับเคม CID: 7002
RTECS number: QJ9630000
UNII: E7SK1Y1311 Y
UN number: 3082 1993
CompTox Dashboard (EPA): DTXSID9020877 
 InChI InChI=1S/C11H10/c1-9-5-4-7-10-6-2-3-8-11(9)10/h2-8H,1H3 YKey: QPUYECUOLPXSFR-UHFFFAOYSA-N Y InChI=1/C11H10/c1-9-5-4-7-10-6-2-3-8-11(9)10/h2-8H,1H3Key: QPUYECUOLPXSFR-UHFFFAOYAD 
 SMILES Cc1cccc2cccc12 
คุณสมบัติ
สูตรเคมี: C11H10 
มวลโมเลกุล: 142.20 g/mol   
ลักษณะทางกายภาพ: ของเหลว
ความหนาแน่น: 1.001 g/mL
จุดหลอมเหลว: −22 องศาเซลเซียส (−8 องศาฟาเรนไฮต์; 251 เคลวิน)
จุดเดือด: 240–243 องศาเซลเซียส (464–469 องศาฟาเรนไฮต์; 513–516 เคลวิน)
ความดันไอ: 4.91
Magnetic susceptibility (χ): -102.8·10−6 cm3/mol
ความอันตราย
GHS labelling:
Pictograms: 
Signal word: อันตราย
Hazard statements: H302, H304, H411
Precautionary statements: P264, P270, P273, P301+P310, P301+P312, P330, P331, P391, P405, P501
จุดวาบไฟ: 82 องศาเซลเซียส (180 องศาฟาเรนไฮต์; 355 เคลวิน)
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
1-เมทิลแนฟทาลีน (อังกฤษ: 1-Methylnaphthalene) เป็นสารประกอบในกลุ่มโพลีไซคลิกอะโรมาติกไฮโดรคาร์บอน มีค่าซีเทนเป็น 0 และเคยใช้เป็นสารอ้างอิงสำหรับค่าซีเทน แต่เนื่องจากสารที่มีราคาแพงและเก็บรักษายาก จึงถูกแทนที่ด้วยไอโซซีเทนที่มีค่าซีเทนเป็น 15
แหล่งข้อมูลอื่น

PubChem Entry for 1-methylnaphthalene
| ด ค กโพลีไซคลิกอะโรมาติกไฮโดรคาร์บอน (PAHs) |
| --- | --- |
2 วง:  อะซูลีน  แนฟทาลีน  1-เมทิลแนปทาลีน 
3 วง:  อะซีแนปทีน  อะซีแนปทิลลีน  แอนทราซีน  ฟลูออรีน  ฟีนาลีน  ฟีแนนทรีน 
4 วง:  เบนโซเอแอนทราซีน  Benzo[c]phenanthrene  ไครซีน  ฟลูออแรนทีน  ไพรีน  Tetracene  Triphenylene 
5 วงขึ้นไป:  Anthanthrene  เบนโซไพรีน  เบนโซเอไพรีน  Benzo[b]fluoranthene  Benzo[ghi]perylene  Benzo[j]fluoranthene  Benzo[k]fluoranthene  Corannulene  Coronene  Dicoronylene  Helicene  Pentacene  Hexacene  เฮปตาซีน  โอวาลีน  พิซีน  เพอรีลีน  เตตระฟีนิลลีน  Diindenoperylene
คาร์ล ไวเออร์ชตราส

| คาร์ล เทโอดอร์ วิลเฮ็ล์ม ไวเออร์ชตราส |
| --- | --- |
ภาพเหมือนของไวเออร์ชตราส
เกิด: 31 ตุลาคม ค.ศ. 1815(1815-10-31) อ็อสเทินเฟ็ลเดอ มณฑลเว็สท์ฟาเลิน ราชอาณาจักรปรัสเซีย
เสียชีวิต: 19 กุมภาพันธ์ ค.ศ. 1897(1897-02-19) (81 ปี) เบอร์ลิน มณฑลบรันเดินบวร์ค ราชอาณาจักรปรัสเซีย
สัญชาติ: เยอรมัน
ศิษย์เก่า: มหาวิทยาลัยบ็อน  สถาบันมึนส์เทอร์
มีชื่อเสียงจาก: ฟังก์ชันไวเออร์ชตราส
อาชีพทางวิทยาศาสตร์
สาขา: คณิตศาสตร์
สถาบันที่ทำงาน: มหาวิทยาลัยเทคนิคเบอร์ลิน
อาจารย์ที่ปรึกษาในระดับปริญญาเอก: คริสท็อฟ กูเดอร์มัน
ลูกศิษย์ในระดับปริญญาเอก: นีโคไล บูกาเอฟ เกออร์ค คันทอร์ แฟร์ดีนันท์ เกออร์ค โฟรเบนีอุส ลาทซารุส ฟุคส์ วิลเฮ็ล์ม คิลลิง เลโอ เคอนิชส์แบร์เกอร์ Mathias Lerch ฮันส์ คาร์ล ฟรีดริช ฟ็อน มังก็อลท์ t อ็อยเกน เน็ทโท คาร์ล ดาวิท ท็อลเม รุงเงอ อาร์ทัวร์ โมริทซ์ เชินฟลีส ฟรีดริช ช็อทคี แฮร์มัน ชวาทซ์ ลูทวิช ชติคเคิลแบร์เกอร์
 
คาร์ล เทโอดอร์ วิลเฮ็ล์ม ไวเออร์ชตราส (เยอรมัน: Karl Theodor Wilhelm Weierstraß; 31 ตุลาคม ค.ศ. 1815 – 19 กุมภาพันธ์ ค.ศ. 1897) เป็นนักคณิตศาสตร์ชาวเยอรมัน ผู้ซึ่งมักได้รับการกล่าวถึงในฐานะบิดาแห่งการวิเคราะห์เชิงคณิตศาสตร์ยุคใหม่ นอกจากนี้ หลุมอุกกาบาตหลุมหนึ่งบนดวงจันทร์ยังได้รับการตั้งชื่อว่าไวเออร์ชตราสเพื่อเป็นเกียรติแก่เขา ไวเออร์ชตราสเกิดที่เมืองอ็อสเทินเฟ็ลเดอ (Ostenfelde) ในราชอาณาจักรปรัสเซีย
ประวัติ

ไวเออร์ชตราสเป็นบุตรคนโตของวิลเฮ็ล์ม ไวเออร์ชตราส (Wilhelm Weierstrass) ซึ่งมีอาชีพเป็นเจ้าหน้าที่ศุลกากร กับเทโอโดรา ฟ็อนเดอร์ฟอสท์ (Theodora Vonderforst) หลังจากไวเออร์ชตราสเกิดไม่นานครอบครัวได้ย้ายไปเว็สเทิร์นค็อทเทิน (Westernkotten) ที่ซึ่งพี่น้องอีกสามคนของไวเออร์ชตราสเกิด ซึ่งได้แก่ เพเทอร์ (Peter) คลารา (Klara) และเอลีเซอ (Elise) แต่หลังจากเอลีเซอเกิดได้ไม่นาน มารดาก็เสียชีวิตและบิดาก็แต่งงานใหม่
ความสนใจทางคณิตศาสตร์ของไวเออร์ชตราสเกิดขึ้นในช่วงที่ไวเออร์ชตราสเรียนที่จิมเนเซียม Theodorianum ในพาเดอร์บอร์น (จิมเนเซียมคือโรงเรียนระดับเตรียมอุดมศึกษา) บิดาปรารถนาให้บุตรชายเรียนทางด้านกฎหมาย เศรษฐศาสตร์ และการเงินที่มหาวิทยาลัยบ็อนเพื่อที่จะได้เป็นข้าราชการ ไวเออร์ชตราสในขณะนั้นไม่ได้ใส่ใจกับการเรียนที่นี้เท่าไรนักเพราะขัดกับความสนใจในคณิตศาสตร์ของเขา ไวเออร์ชตราสจึงไม่สนใจในวิชาที่ต้องเรียนแต่กลับใช้เวลาในการวิจัยทางคณิตศาสตร์เป็นการส่วนตัว ส่งผลให้ไวเออร์ชตราสต้องออกจากมหาวิทยาลัยทั้งที่ไม่ได้สำเร็จการศึกษา ต่อมาภายหลัง ไวเออร์ชตราสจึงไปสมัครเรียนที่สถาบันมึนส์เทอร์ (ปัจจุบันคือมหาวิทยาลัยมึนส์เทอร์) อันเป็นสถาบันอุดมศึกษาที่มีชื่อเสียงทางด้านคณิตศาสตร์ โดยหันไปเรียนทางด้านคณิตศาสตร์แทน หลังจากสำเร็จการศึกษาจึงสมัครเป็นครูในโรงเรียนฝึกสอนในเมืองมึนส์เทอร์ แต่ก็ยังศึกษาวิจัยทางคณิตศาสตร์ในเวลาว่าง ในปี ค.ศ. 1843 ไวเออร์ชตราสสอนในด็อยทช์โครเนอในปรัสเซียตะวันออก และในปี ค.ศ. 1848 สอนใน Lyceum Hosianum ในเบรานส์แบร์ค นอกจากคณิตศาสตร์แล้ว ไวเออร์ชตราสยังต้องสอนฟิสิกส์ พฤกษศาสตร์ และกายบริหารด้วย
ไวเออร์ชตราสมีบทความวิจัยที่ได้รับการยอมรับอย่างแพร่หลาย จนกระทั่ง ในปี ค.ศ. 1855 มหาวิทยาลัยเคอนิชส์แบร์คมอบปริญญาดุษฎีบัณฑิตกิตติมศักดิ์ให้ และได้รับเชิญไปเป็นอาจารย์ประจำที่มหาวิทยาลัยเทคนิคเบอร์ลินซึ่งต่อมาจะเป็นที่ทำงานของไวเออร์ชตราสตลอดชีวิต
ไวเออร์ชตราสมีพรสวรรค์ทางด้านการสอนมาก และเตรียมการสอนมาเป็นอย่างดี เป็นอาจารย์ที่ลูกศิษย์ชื่นชอบ ในบรรดาลูกศิษย์ของไวเออร์ชตราส มีบุคคลที่ต่อมาเป็นนักคณิตศาสตร์ที่มีชื่อเสียงหลายคน อาทิ เกออร์ค คันทอร์, ออทโท เฮิลแดร์, แฮร์มัน มิงค็อฟสกี, ดาวิท ฮิลเบิร์ท, เอ็ทมุนท์ ฮุสเซิร์ล, โซเฟีย โควาเลฟสกายา, Gösta Mittag-Leffler, คาร์ล โยฮันเนิส โทเม เป็นต้น
ไวเออร์ชตราสมีผลงานในหลาย ๆ ด้าน อาทิ การวิเคราะห์เชิงจริง การวิเคราะห์เชิงซ้อน แคลคูลัสของการแปรผัน เรขาคณิตเชิงพีชคณิต เป็นต้น
ไวเออร์ชตราสเริ่มป่วยตั้งแต่ ค.ศ. 1850 แต่ยังสามารถตีพิมพ์ผลงานที่โดดเด่นได้และได้ชื่อเสียงมากมายจากงานเหล่านั้น จนในช่วงสามปีสุดท้ายของชีวิตไม่สามารถขยับตัวได้และเสียชีวิตด้วยโรคปอดบวมที่กรุงเบอร์ลิน รวมอายุได้ 81 ปี
ผลงาน > การนิยามการลู่เข้าเอกรูปของแคลคูลัส

ในสมัยก่อนหน้าไวเออร์ชตราส ยังมีข้อถกเถียงกันในเรื่องการนิยามเกี่ยวกับหลักมูลฐานในวิชาแคลคูลัสให้เหมาะสมและรัดกุม ซึ่งความกำกวมนี้ส่งผลให้การพิสูจน์ทฤษฎีบทในแคลคูลัสไม่สามารถทำได้อย่างรัดกุม ในต้นปี ค.ศ. 1817 แบร์นาร์ท บ็อลท์ซาโน ได้เสนอแนวคิดในการนิยามโดยใช้ลิมิตของฟังก์ชัน แต่ผลงานชิ้นนี้ยังไม่เป็นที่แพร่หลายจนกระทั่งอีกหนึ่งปีต่อมา แต่อย่างไรก็ดี ความไม่ชัดเจนถึงนิยามของลิมิตของฟังก์ชันและนิยามของความต่อเนื่องของฟังก์ชันก็ยังคงมีอยู่ จนในคริสต์ทศวรรษ 1820 โอกุสแต็ง-หลุยส์ โกชี (Augustin-Louis Cauchy) ได้เสนอนิยามใหม่เกี่ยวลิมิตที่อยู่ในรูปแบบของ  (\varepsilon ,\delta ) ((ε, δ) -definition of limit)

แต่นิยามนี้ก็ไม่สามารถแยกความแตกต่างระหว่างความต่อเนื่องที่จุดกับความต่อเนื่องเอกรูปบนช่วงได้ ทำให้โกชีได้ตีพิมพ์บทพิสูจน์ที่ผิดพลาดออกไป ในปี ค.ศ. 1821 ในผลงานชื่อ Cours d'analyse โดยกล่าวว่า ลิมิตของจุด (pointwise limit) ของลำดับของฟังก์ชันที่ต่อเนื่องเป็นจุด (pointwise continuous function) นั้นต่อเนื่องแบบจุด (pointwise continuous)   ต่อมา โฌแซ็ฟ ฟูรีเย และนีลส์ เฮนริก อาเบล ตรวจพบตัวอย่างที่ขัดแย้งในเรื่องอนุกรมฟูรีเย ซึ่งในที่สุด เพเทอร์ กุสทัฟ เลอเฌิน ดีรีเคล (Peter Gustav Lejeune Dirichlet) ก็พบว่าแท้จริงแล้วคำกล่าวที่ว่า การลู่เข้าแบบจุดควรจะเป็นการลู่เข้าแบบเอกรูปมากกว่า กล่าวคือ ลิมิตเอกรูป (uniform limit) ของฟังก์ชันที่ต่อเนื่องอย่างเป็นเอกรูป (uniformly continuous function) นั้นก็ยังคงต่อเนื่องอย่างเอกรูป (uniformly continuous)
คริสท็อฟ กูเดอร์มัน อาจารย์ที่ปรึกษาของไวเออร์ชตราส เล็งเห็นถึงความสำคัญในหลักการเกี่ยวกับการลู่เข้าอย่างเอกรูปเป็นคนแรก ในผลงานปี ค.ศ. 1838 ที่เกี่ยวกับฟังก์ชันอิลลิปติก กูเดอร์มันได้กล่าวถึงปัญหานี้แต่ไม่ได้ให้นิยามอย่างเป็นทางการแต่อย่างไร ในปี ค.ศ. 1839–1840 ไวเออร์ชตราสได้เข้าเรียนในวิชาฟังก์ชันอิลลิปติก จึงได้เริ่มสนใจเรื่องนี้ และตีพิมพ์ผลงานชื่อ Zur Theorie der Potenzreihen ในปี ค.ศ. 1841 และมีการบัญญัติศัพท์ใหม่คือ การลู่เข้าเอกรูป (อังกฤษ: uniformly convergent; เยอรมัน: gleichmäßige Konvergenz) ในงานชิ้นนี้ ไวเออร์ชตราสได้สร้างนิยามใหม่ขึ้นให้มีความรัดกุมมากกว่าเดิมและต่อมาได้รับการยอมรับอย่างกว้างขวาง โดยที่ไวเออร์ชตราสได้ให้นิยามไว้ดังนี้
\displaystyle f(x) ต่อเนื่องที่  \displaystyle x=x_{0} ถ้า  \displaystyle \forall \ \varepsilon >0\ \exists \ \delta >0 โดยที่  \displaystyle \forall \ |x-x_{0}|<\delta \Rightarrow |f(x)-f(x_{0})|<\varepsilon .
โดยใช้นิยามนี้และแนวคิดเรื่องการลู่เข้าอย่างเอกรูป ไวเออร์ชตราสจึงสามารถพิสูจน์ทฤษฎีบทที่ยังไม่ได้รับการพิสูจน์อย่างเช่นทฤษฎีบทค่าระหว่างกลาง (intermediate value theorem, บ็อลท์ซาโนได้พิสูจน์อย่างรัดกุมก่อนหน้านั้นไปแล้ว), ทฤษฎีบทบ็อลท์ซาโน–ไวเออร์ชตราส (Bolzano–Weierstrass theorem) และทฤษฎีบทไฮเนอ–บอแรล (Heine–Borel theorem)
ผลงาน > แคลลูลัสของการแปรผัน

ผลงานจำนวนมากของไวเออร์ชตราสได้รับการสานต่อในการศึกษาแคลลูลัสของการแปรผันสมัยใหม่ หนึ่งในตัวอย่างที่สำคัญคือ ไวเออร์ชตราสได้เสนอเงื่อนไขจำเป็นสำหรับการมีอยู่ของ strong extrema และยังมีส่วนในการเสนอเงื่อนไขไวเออร์ชตราส–แอร์ทมัน (Weierstrass–Erdmann condition) ซึ่งเป็นเงื่อนไขที่ว่า อนุพันธ์ย่อย  \partial f/\partial x ของ  J=\int f(t,x,y)\,dt จะต้องต่อเนื่องที่มุมใด ๆ
ผลงาน > ผลงานด้านทฤษฎีวิเคราะห์อื่น

Stone–Weierstrass theorem
Weierstrass–Casorati theorem
Weierstrass's elliptic functions
Weierstrass function
Weierstrass M-test
Weierstrass preparation theorem
Lindemann–Weierstrass theorem
Weierstrass factorization theorem
Enneper–Weierstrass parameterization
Sokhatsky–Weierstrass theorem
ผลงาน > ผลงานสำคัญ

Zur Theorie der Abelschen Funktionen (1854)
Theorie der Abelschen Funktionen (1856)
Abhandlungen-1// Math. Werke. Bd. 1. Berlin, 1894
Abhandlungen-2// Math. Werke. Bd. 2. Berlin, 1897
Abhandlungen-3// Math. Werke. Bd. 3. Berlin, 1915
Vorl. ueber die Theorie der Abelschen Transcendenten// Math. Werke. Bd. 4. Berlin, 1902
Vorl. ueber Variationsrechnung// Math. Werke. Bd. 6. Berlin, 1927
ดูเพิ่ม

Digitalized versions of Weierstrass's original publications are freely available online from the library of the Berlin Brandenburgische Akademie der Wissenschaften.
ผลงานของ Karl Weierstrass ที่โครงการกูเทินแบร์ค
จักรพรรดิฟรีดริช

จักรพรรดิฟรีดริช (อังกฤษ: Emperor Frederick; เยอรมัน: Kaiser Friedrich) อาจหมายถึง
จักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์ (ค.ศ. 1122–ค.ศ. 1190)
จักรพรรดิฟรีดริชที่ 2 แห่งจักรวรรดิโรมันอันศักดิ์สิทธิ์ (ค.ศ. 1194–ค.ศ. 1250)
จักรพรรดิฟรีดริชที่ 3 แห่งจักรวรรดิโรมันอันศักดิ์สิทธิ์ (ค.ศ. 1415–ค.ศ. 1493)
จักรพรรดิฟรีดริชที่ 3 แห่งเยอรมนี (ค.ศ. 1831–ค.ศ. 1888)
จักรพรรดิฟรีดริชที่ 4 แห่งเยอรมนี (อ้างสิทธิ; ค.ศ. 1976–ปัจจุบัน)
100 ผู้ทรงอิทธิพลในจีนของฟอบส์

100 ผู้ทรงอิทธิพลในจีนของฟอบส์ (อังกฤษ: Forbes China Celebrity 100) เป็นรายชื่อที่เผยแพร่เป็นประจำทุกปีโดย ฟอบส์ ซึ่งจัดอันดับผู้มีชื่อเสียงที่ทรงอิทธิพลของจีน 100 อันดับ ตีพิมพ์ครั้งแรกใน ค.ศ. 2004 คล้ายคลึงกับ100 ผู้ทรงอิทธิพล ที่เผยแพร่โดย ฟอบส์ เช่นกัน ปัจจัยที่นำมาพิจารณาได้แก่ รายได้ จำนวนผู้เข้าชมเว็บไซต์ค้นหา ตลอดจนการปรากฏตัวบนหนังสือพิมพ์ นิตยสาร และโทรทัศน์
ในปี ค.ศ. 2010 การจัดอันดับเริ่มรวมผู้มีชื่อเสียงชาวจีนที่เกิดใน ฮ่องกง, ไต้หวัน และประเทศหรือภูมิภาคอื่น ๆ ก่อนปี ค.ศ. 2010 รวมเฉพาะผู้มีชื่อเสียงที่เกิดในจีนแผ่นดินใหญ่เท่านั้น ในปี ค.ศ. 2016 รายชื่อดังกล่าวถูกยกเลิกเนื่องจาก "ฟอบส์" หยุดดำเนินการในจีน ในปี ค.ศ. 2017 รายการได้รับการรื้อฟื้นอีกครั้ง
แหล่งข้อมูลอื่น

2004 List
2005 List
2006 List
2007 List
2008 List
2009 List
2010 List
2011 List
2012 List
2013 List
2014 List
2015 List
2017 List
127 ชั่วโมง

| 127 ชั่วโมง |
| --- | --- |
โปสเตอร์ภาพยนตร์
กำกับ: Danny Boyle
บทภาพยนตร์: Danny Boyle Simon Beaufoy
สร้างจาก: Between a Rock and a Hard Place โดย Aron Ralston
อำนวยการสร้าง: Christian Colson John Smithson Danny Boyle
นักแสดงนำ: James Franco
กำกับภาพ: Anthony Dod Mantle Enrique Chediak
ตัดต่อ: Jon Harris
ดนตรีประกอบ: A. R. Rahman
บริษัทผู้สร้าง: Film4 HandMade Films 
ผู้จัดจำหน่าย: Fox Searchlight Pictures (USA) Pathé (UK)
ความยาว: 94 นาที
ภาษา: อังกฤษ
ทุนสร้าง: $18 ล้าน
ทำเงิน: $60,738,797 
"127 ชั่วโมง" (อังกฤษ: 127 Hours) เป็นภาพยนตร์ชีวประวัติแนวผจญภัย สร้าง ร่วมเขียนบท และกำกับโดย แดนนี บอยล์ ภาพยนตร์นำแสดงโดยเจมส์ แฟรนโก ในบทนักปีนเขาที่ชื่อ อารอน รัลส์ตัน ที่พลัดตกลงไปติดในร่องเขาอยู่ลำพังในหุบเขา ในร็อบเบอร์สรูสต์ รัฐยูทาห์ เมื่อเดือนเมษายน ค.ศ. 2003
ภาพยนตร์ สร้างมาจากหนังสืออัตชีวประวัติของรัลส์ตัน เรื่อง Between a Rock and a Hard Place โดยเขียนบทโดยบอยล์และไซมอน โบฟอย และสร้างโดยคริสเตียน คอลสันและจอห์น สมิทสัน (ทั้งโบฟอยและคอลสัน ทำงานร่วมกับบอยล์ใน Slumdog Millionaire) ดนตรีบรรเลงประกอบด้วย เอ.อาร์. ราห์แมน ที่เคยทำงานร่วมกับบอยล์เช่นกันใน Slumdog Millionaire ภาพยนตร์ได้รับเสียงวิจารณ์ที่ดีและได้รับเสนอชื่อเข้าชิงรางวัลออสการ์ 6 สาขา รวมถึงสาขาภาพยนตร์ยอดเยี่ยมและนักแสดงนำชายยอดเยี่ยม (เจมส์ แฟรนโก)
007 เพชฌฆาตปลาหมึกยักษ์

| 007 เพชฌฆาตปลาหมึกยักษ์ |
| --- | --- |
ใบปิดภาพยนตร์โดย แดน กูซีและเรนาโต คาซาโร
กำกับ: จอห์น เกลน
บทภาพยนตร์: จอร์จ แมคโดนัลด์ เฟรเซอร์ ริชาร์ด เมบอม ไมเคิล จี. วิลสัน
สร้างจาก: เจมส์ บอนด์ โดย เอียน เฟลมมิง
อำนวยการสร้าง: อัลเบิร์ต อาร์. บรอคโคลี
นักแสดงนำ:   โรเจอร์ มัวร์  มอด แอดัมส์  หลุยส์ จอร์ดัน  คริสตินา เวย์บอร์น  คาเบีย เบดี 
กำกับภาพ: แอลัน ฮูม
ตัดต่อ: ปีเตอร์ เดวีส์ เฮนรี ริชาร์ดสัน
ดนตรีประกอบ: จอห์น แบร์รี
บริษัทผู้สร้าง: อีออนโปรดักชันส์ ยูไนเต็ดอาร์ตติสต์ 
ผู้จัดจำหน่าย: ยูไนเต็ดอินเตอร์เนชันแนลพิกเจอร์ส
วันฉาย:   6 มิถุนายน ค.ศ. 1983 (1983-06-06) 
ความยาว: 131 นาที
ประเทศ: สหราชอาณาจักร
ภาษา: อังกฤษ
ทุนสร้าง: 27.5 ล้านดอลลาร์สหรัฐ
ทำเงิน: 187.5 ล้านดอลลาร์สหรัฐ
007 เพชฌฆาตปลาหมึกยักษ์ (อังกฤษ: Octopussy) เป็นภาพยนตร์แนวสายลับฉายเมื่อปี ค.ศ. 1983 เป็นภาพยนตร์เรื่องที่สิบสามใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งที่หก กำกับโดย จอห์น เกลน และเขียนบทโดย จอร์จ แมคโดนัลด์ เฟรเซอร์, ริชาร์ด เมบอมและไมเคิล จี. วิลสัน
เรื่องย่อ

งานของบอนด์ (Roger Moore) ในตอนนี้คือต้องเผชิญกับแผนร้ายของนายพลออร์ลอฟ (Steven Berkoff) ผู้บ้าคลั่งแห่งรัสเซียที่อยากจะระเบิดสงครามให้บังเกิดขึ้น เพราะคิดว่าหากรัสเซียโจมตีก่อน ย่อมได้เปรียบ จะได้กรุยทางให้รัสเซียกลายเป็นชาติมหาอำนาจ โดยไม่ฟังคำทัดทานของนายพลคนอื่นๆ ซึ่งไม่ประสงค์ให้มีสงคราม
ออร์ลอฟได้เดินแผนผ่านทางคามาล ข่าน (Louis Jourdan) เจ้าชายชาวอัฟกันผู้โดนเนรเทศ โดยการใช้ระเบิดนิวเคลียร์หวังวางระเบิดในฐานทัพอากาศของสหรัฐ แต่ไม่ใช่เพียงเพื่อสร้างความเสียหายเท่านั้น มันยังมีแผนการอันซับซ้อนและเหนือชั้นกว่านั้นอีก
ตัวละครที่สำคัญ

| --- | --- |
ตัวละคร: รับบทโดย
เจมส์ บอนด์ (James Bond): โรเจอร์ มัวร์ (Roger Moore)
เอ็ม (M) เจ้านายของบอนด์: โรเบิร์ต บราวน์ (Robert Brown)
มันนี่เพ็นนี (Miss Moneypenny): ลอยส์ แม็กซ์เวลล์ (Lois Maxwell)
คิว (Q) นักประดิษฐ์ของบอนด์: เดสมอนด์ เลเวลีน (Desmond Llewelyn)
วิไจ (Vijay) ผู้ช่วยของบอนด์ในภารกิจนี้: วิไจ อำริทรัจ (Vijay Amritraj)
ออคโตปุสซี่ (Octopussy) ผู้หญิงของบอนด์: เมาด์ อดัมส์ (Maud Adams)
แม๊กด้า (Magda) ผู้หญิงของบอนด์: คริสติน่า เวย์บอร์น (Kristina Wayborn)
คามาล ข่าน (Kamal Khan) ศัตรู: ลูอิส จัวร์แดน (Louis Jourdan)
เจเนรัล ออร์ลอฟ (General Orlov) ศัตรู: สตีเว่น เบอร์คอฟฟ์ (Steven Berkoff)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ 007 เพชฌฆาตปลาหมึกยักษ์
วิกิคำคม มีคำคมที่กล่าวโดย หรือเกี่ยวกับ 007 เพชฌฆาตปลาหมึกยักษ์
007 เพชฌฆาตปลาหมึกยักษ์ ที่อินเทอร์เน็ตมูวีเดตาเบส
| ด ค กเจมส์ บอนด์ในภาพยนตร์ |
| --- | --- |
 รายชื่อ  การสร้าง  การแสดง 
อีออนโปรดักชันส์:  พยัคฆ์ร้าย 007 (1962)  เพชฌฆาต 007 (1963)  จอมมฤตยู 007 (1964)  ธันเดอร์บอลล์ 007 (1965)  จอมมหากาฬ 007 (1967)  007 เพชรพยัคฆราช (1971)  007 ยอดพยัคฆ์ราชินี (1969)  พยัคฆ์มฤตยู 007 (1973)  007 เพชฌฆาตปืนทอง (1974)  007 พยัคฆ์ร้ายสุดที่รัก (1977)  007 พยัคฆ์ร้ายเหนือเมฆ (1979)  007 เจาะดวงตาเพชฌฆาต (1981)  007 เพชฌฆาตปลาหมึกยักษ์ (1983)  007 พยัคฆ์ร้ายพญายม (1985)  007 พยัคฆ์สะบัดลาย (1987)  007 รหัสสังหาร (1989)  พยัคฆ์ร้าย 007 รหัสลับทลายโลก (1995)  007 พยัคฆ์ร้ายไม่มีวันตาย (1997)  007 พยัคฆ์ร้ายดับแผนครองโลก (1999)  ดาย อนัทเธอร์ เดย์ 007 พยัคฆ์ร้ายท้ามรณะ (2002)  007 พยัคฆ์ร้ายเดิมพันระห่ำโลก (2006)  007 พยัคฆ์ร้ายทวงแค้นระห่ำโลก (2008)  พลิกรหัสพิฆาตพยัคฆ์ร้าย 007 (2012)  องค์กรลับดับพยัคฆ์ร้าย (2015)  007 พยัคฆ์ร้ายฝ่าเวลามรณะ (2021) 
ไม่ได้สร้างโดยอีออนฯ:  ทีเด็ดเจมส์บอนด์ 007 (1967)  พยัคฆ์เหนือพยัคฆ์ (1983) 
ประวัติศาสตร์:  ทศวรรษ 1960  ทศวรรษ 1970  ทศวรรษ 1980  ทศวรรษ 1990  ทศวรรษ 2000 
นักแสดงและตัวละคร:  ตัวละครประจำ  นักแสดงประจำ  นักแสดงที่ได้รับคัดเลือกสำหรับบทเจมส์ บอนด์  สาวบอนด์ 
บทความที่เกี่ยวข้อง:  เอกลักษณ์  เพลง  ฉากในลำกล้องปืน  สถานที่  บิกีนี่สีขาวของเออร์ซูลา แอนเดรส  "คาสิโนรอยัล" (ไคลแมกซ์!) 
 หนังสือ  หมวดหมู่  สถานีย่อย (ภาพยนตร์)
จักรพรรดิมัคซีมีลีอานที่ 2 แห่งจักรวรรดิโรมันอันศักดิ์สิทธิ์

| จักรพรรดิมัคซีมีลีอานที่ 2 แห่งจักรวรรดิโรมันอันศักดิ์สิทธิ์ |
| --- | --- |

รัชกาลก่อนหน้า: จักรพรรดิแฟร์ดีนันท์ที่ 1
รัชกาลถัดไป: จักรพรรดิรูด็อล์ฟที่ 2
ประสูติ: 31 กรกฎาคม ค.ศ. 1527 เวียนนา, ออสเตรีย
สวรรคต: 12 ธันวาคม ค.ศ. 1576  (49 ปี 134 วัน) เรเกินส์บวร์ค
จักรพรรดิมัคซีมีลีอานที่ 2 แห่งจักรวรรดิโรมันอันศักดิ์สิทธิ์ (เยอรมัน: Maximilian II, Kaiser des Heiligen Römischen Reiches) (31 กรกฎาคม ค.ศ. 1527 - 12 ธันวาคม ค.ศ. 1576) ทรงเป็นพระมหากษัตริย์แห่งโบฮีเมีย พระมหากษัตริย์แห่งฮังการี และจักรพรรดิแห่งจักรวรรดิโรมันอันศักดิ์สิทธิ์
ค็อทบุส

| ค็อทบุส  |
| --- | --- |
เมือง
 เรียงจากบน: ทัศนียภาพยามเย็นของค็อทบุส; ศิลปะนวศิลป์หน้าโรงละครแห่งรัฐ (1905); หอชเปร็มแบร์เกอร์จากคริสต์ศตวรรษที่ 14; ทัศนียภาพของถนนคาร์ล-ลีปคเน็คท์; ห้องสมุดของมหาวิทยาลัยเทคโนโลยีบรันเดินบวร์ค
   ธง ตราอาร์ม
ที่ตั้งของค็อทบุส 
ค็อทบุส แสดงแผนที่เยอรมนีค็อทบุส แสดงแผนที่รัฐบรันเดินบวร์ค
พิกัด:  51°45′38″N 14°20′03″E﻿ / ﻿51.76056°N 14.33417°E﻿ / 51.76056; 14.33417
ประเทศ: เยอรมนี
รัฐ: บรันเดินบวร์ค
อำเภอ: นครนอกอำเภอ
การปกครอง
 • นายกเทศมนตรี (2014–22) : Holger Kelch (CDU)
พื้นที่
 • ทั้งหมด: 164.28 ตร.กม. (63.43 ตร.ไมล์)
ความสูง: 70 เมตร (230 ฟุต)
ประชากร (2020-12-31)
 • ทั้งหมด: 98,693 คน
 • ความหนาแน่น: 600 คน/ตร.กม. (1,600 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 03042-03055
รหัสโทรศัพท์: 0355
ทะเบียนพาหนะ: CB
เว็บไซต์: www.cottbus.de
ค็อทบุส (เยอรมัน: Cottbus, ออกเสียง: [ˈkɔtbʊs] ( ฟังเสียง); ซอร์เบียล่าง: Chóśebuz, ออกเสียง: [ˈxɨɕɛbus]) เป็นเมืองหนึ่งในรัฐบรันเดินบวร์ค ประเทศเยอรมนี อยู่ห่างจากเบอร์ลินไปทางตะวันออกเฉียงใต้ประมาณ 125 ก.ม. บนแม่น้ำชเปร มีประชากร 106,415 คน สำรวจเมื่อสิ้นปี พ.ศ. 2548
ตั้งแต่ ค.ศ. 1949 จนถึงการรวมประเทศเยอรมนีใน ค.ศ. 1990 ค็อทบุสเป็นส่วนหนึ่งของประเทศเยอรมนีตะวันออก
ประชากร

การพัฒนาของประชากรตั้งแต่ ค.ศ. 1875 ในเส้นดินแดนปัจจุบัน (เส้นน้เงิน: ประชากร; จุดน้ำเงิน: จุดเปรียบเทียบประชากรในรัฐบรันเดินบวร์ค; ฉากหลังเทา: สมัยนาซีเยอรมนี; ฉากหลังแดง: สมัยประเทศเยอรมนีตะวันออก)
กาพัฒนาของประชากรและการคาดคะเน (การพัฒนาของประชากรก่อนสำมะโน ค.ศ. 2011 (เส้นน้ำเงิน); การพัฒนาของประชากรในปัจจุบันตามสำมะโนในประเทศเยอรมนีใน ค.ศ. 2011 (เส้นขอบน้ำเงิน); จุดประมาณการทางการใน ค.ศ. 2005-2030 (เส้นเหลือง);ใน ค.ศ. 2017-2030 (เส้นสีแดงสด); ใน ค.ศ. 2020-2030 (เส้นเขียว)
วัฒนธรรมและการศึกษา

ค็อทบุส (Chośebuz) เป็นศูนย์กลางวัฒนธรรมของชนกลุ่มน้อยซอร์เบียล่าง ป้ายสัญลักษณ์จำนวนมากในเมืองมีสองภาษา และมี Gymnasium (โรงเรียนมัธยมศึกษาแบบยุโรป) ที่สอนเป็นภาษาซอร์เบียล่าง แต่ภาษาซอร์เบียนั้นไม่ค่อยพบใช้กันในที่ทั่วไปนัก
ค็อทบุสเป็นที่ตั้งของมหาวิทยาลัยเทคนิคแห่งบรันเดินบวร์ค (BTU) และโรงเรียนคณิตศาสตร์และวิทยาศาสตร์ Max-Steenbeck-Gymnasium ซึ่งเป็นหนึ่งในโรงเรียนที่ดีที่สุดของเยอรมนีในการแข่งขันนานาชาติ
เมืองพี่น้อง

ค็อทบุสเป็นเมืองพี่น้องกับเมืองดังนี้:
มงเทรย์ ประเทศฝรั่งเศส (1959)
กรอสเซโต ประเทศอิตาลี (1967)
ลีเปตสค์ ประเทศรัสเซีย (1974)
แชลอนากูรา ประเทศโปแลนด์ (1975)
ทอร์กอวีชเต ประเทศบัลแกเรีย (1975)
กอชิตเซ ประเทศสโลวาเกีย (1978)
ซาร์บรึคเคิน ประเทศเยอรมนี (1987)
เก็ลเซินเคียร์เชิน ประเทศเยอรมนี (1995)
นูเนียตันแอนด์เบดเวิร์ท ประเทศอังกฤษ สหราชอาณาจักร (1999)